  Анжелика Тихонова корреспондент 28-тӥ оштолэзе ӵукна Удмуртиын коронавирусэн черлам эшшо куать адямиез шараязы. Со сярысь элькунлэн тӧроез Александр Бречалов мерлыко вотэсъёсысь бамъёсаз ивортӥз. Висёнзы Ижкарын вить улӥсьёслэн но Глазкарысь одӥг адямилэн зэмаз Вань выль учыръёсъя эпидеми вӧлмонэз алонъя ужрадъёс ортчытӥсько, черламъёсын кусып возем муртъёсты эскеронъёс мыно. Оглом туннэ нуналлы элькунамы коронавирус инфекциен 218 висисьёс шараямын ини. Та дыре соос пӧлысь 190-эз эмъюртын эмъясько, 22-ез бурмизы ини, нош куатез улонысь кошкизы. Тодэ вайытом, 27-тӥ оштолэзе улосвыламы вить выль висисьёсты шараязы вал. Удмуртиын выль коронавирус инфекциен черлам муртъёслы эмъюрттэт сётӥсь эм ужасьёслы ватсаса коньдон тырыны 100 миллион ментлэсь трос висъязы. Тегъёс: Тазалык Ижкар Удмуртия коронавирус Глазкар тазалыкезутён АлександрБречалов  